PARLAMENTUL ROMÂNIEI

CAMERA DEPUTAŢILOR
COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 20.02.2002 

Nr. 60

A V I Z

asupra proiectului de Lege privind aprobarea Ordonanţei de urgenţă a Guvernului nr.188/2001 pentru ratificarea Acordului între Guvernul României şi Guvernul Federal  al Republicii Austria privind readmisia persoanelor, semnat la Viena la 28 noiembrie 2001,  precum şi a Protocolului pentru aplicarea Acordului între Guvernul României şi Guvernul Federal al Republicii Austria privind readmisia persoanelor, semnat la Viena la 28 noiembrie 2001.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.188/2001 pentru ratificarea Acordului între Guvernul României şi Guvernul Federal  al Republicii Austria privind readmisia persoanelor, semnat la Viena la 28 noiembrie 2001,  precum şi a Protocolului pentru aplicarea Acordului între Guvernul României şi Guvernul Federal al Republicii Austria privind readmisia persoanelor, semnat la Viena la 28 noiembrie 2001, trimis cu adresa nr.60 din  18 februarie 2002, înregistrată sub nr.31/161 din  18 februarie 2002.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din  20 februarie 2002.



Membrii comisiei au examinat  Ordonanţa de urgenţă a Guvernului supusă aprobării,  expunerea de motive la proiectul de lege şi  avizul favorabil al Consiliului Legislativ nr.1411/27.12.2001.  



În urma dezbaterilor, cu majoritate de voturi, s-a hotărât avizarea favorabilă a proiectului de lege  în forma  adoptată de Senat  în şedinţa din 7 februarie 2002.


În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

dr. Ionel OLTEANU

consilier

Voiculescu Nicolae

